Noorteorganisatsioon

Noorteorganisatsioon (ka noorteühendus, noorteühing, noorteliikumine) on ühiskondlik organisatsioon, mille liikmeskonnast enamuse moodustavad noored ja mille üldeesmärk on paremini realiseerida ühistegevuste kaudu noorte huvisid ja eesmärke. Noorteorganisatsiooni eesmärk on üldjuhul aidata noorsootöö meetodeid kasutades kaasa noorte vabatahtlike liikmete täisealiseks kasvamisele, arendada noori, organiseerida neid huvitavaid tegevusi ja esindada noorte huve. Organisatsiooni eesmärk võib olla ka kasvatada ja arendada vabatahtlikku järelkasvu kindlale valdkonnale (näiteks tehnika, merendus, lennundus, pääste, kaitse, ühiskond) või täiskasvanutele mõeldud organisatsioonile. Noorteühendus on noortekooslus, mille põhitegevuseks on noorsootöö korraldamine, noorte vaba aja sisustamine või muu noorte ühistegevus, olenemata selle juriidilisest vormist. Noorteühendused võivad olla nii mittetulundusühingud, seltsingud kui ka mitteformaalsed noorterühmad ning panustada nii noortepoliitikasse kui noorsootöösse. Noorteühing on üks noorteühenduste alamliikidest ehk mittetulundusühing, mille liikmetest vähemalt kaks kolmandikku on noored (vanuses 7–26 eluaastat) ja mille eesmärgiks on noorsootöö korraldamine ja läbiviimine. Ka noorteühingud võivad panustada nii noortepoliitikasse kui noorsootöösse. Noorteorganisatsiooni liik või osa võib olla ka lasteorganisatsioon. Lapseealiseks nimetatakse Eesti kohtupraktika põhjal alla 14-aastast. Suurtes ja laia vanusevahemikuga noorteorganisatsioonides korraldatakse sageli kuni 12–14 a vanuste ja neist vanemate tegevusi eraldi, neid vanuserühmi ka nimetatakse erinevalt. Näiteks skautluses skaudid ja hundud, pioneeriorganisatsioonis pioneerid ja oktoobrilapsed, Hitlerjugendis Hitlerjugend ja Jungvolk jm. Noortena käsitletakse üle maailma tavaliselt kuni 30-aastasi (Eestis samas kuni 26-aastasi), mõnikord aga lihtsalt alaealisi. Noorteorganisatsiooni olulised iseärasused võrreldes muude noortele suunitletud tegevuste, noortekeskuste, spordikoolide (trennide), huvikoolide, huviringide, muusikakoolide või muude sarnaste programmidega on reeglina: organisatsiooni tegevustes on võimalik osaleda üldjuhul vaid liikmel; liikmeks on võimalik saada organisatsiooni huvide ja väärtuste järgijal ja liikmeks võtmine (ka välja arvamine) otsustatakse organisatsioonis; noorel liikmel on võimalus ise osaleda organisatsiooni tegevuse juhtimisel ja läbiviimisel (sh olla valitud juhtorganitesse). Noorteorganisatsiooni tegevust võib toetada või kureerida täiskasvanutest koosnev sarnase eesmärgiga organisatsioon. Näiteks erakond või kirik, samuti kaitseliit. Totalitarismi vaimus järelkasvu kasvatamiseks mõeldud suurte riiklike noorteorganisatsioonide (näiteks pioneeriorganisatsioon, Hitlerjugend) liikmesus on tehtud nende riikide koolinoortele praktiliselt möödapääsmatuks. Ühtlasi on neis riikides tavaliselt erinevate juriidiliste võtetega keelustatud muude noorteorganisatsioonide tegevus. Noorteühing Eesti 4H Eesti Noorte Punane Rist Eesti Skautide Ühing Eesti Reformierakonna Noortekogu Eesti Keskerakonna Noortekogu Noored Kotkad Noored Sotsiaaldemokraadid BEST-Estonia Eesti Gaidide Liit EstYES Euroopa Maja Kodutütred MTÜ Avatud Vabariik Noorte Naiste ja Noorte Meeste Kristlik Ühing Noorteühendus ELO Tallinna linna noortevolikogu Tartu Noortevolikogu Tegusad Eesti Noored YFU Eesti Noored Kotkad – 20 000 liiget Kodutütred – 20 000 liiget Eesti Noorte Punane Rist – 15 000 liiget Lootusring – 15 000 liiget Ülemaailmne Eesti Noorsoo ühendus – 10 000 liiget Ülemaaline Maanoorte Ühendus – 10 000 liiget Noorte Meeste Kristlik Ühing ja Noorte Naiste Kristlik Ühing – kokku 6000 liiget Kristlik Noorsootöösekretariaat – 5000 liiget Eesti Skautide Malev – 7000 liiget Eesti Gaidide Malev – 3000 liiget Kõigi registreeritud noorteorganisatsioonide patroon oli president Konstantin Päts ja peavanem kindral Johan Laidoner. Riiklik pea-noortejuht oli Johannes Vellerind Haridusministeeriumis. Noorsootöö Eesti Noorteühenduste Liit "Abimaterjal alustavale noorteühendusele" (PDF). Originaali (PDF) arhiivikoopia seisuga 3. märts 2022. "Noorsootöö seadus". http://opetaja.edu.ee/euroopa_ja_baltimaad/html/B5/B5_1.html